एह्‌दा ‘क्षीर’ जख्में उप्पर लाया जन्दा ऐ ते पीड़ गी दूर करदा ऐ। एह्‌दा दुद्ध पतासें उप्पर चोइयै खाने कन्ने लक्क पीड़ ते गोड्डें दियां पीड़ां ठीक होन्दियां न। एह्‌दा ‘दुद्ध’ बीर्य गी गाढ़ा करने आला होन्दा ऐ। घड़ी-घड़ी मूत्तर औना बन्द होई जन्दा ऐ। ते फल मधुमेह उप्पर दिन्दे न एह्‌दे सिक्कड़े दा चूर्ण अतिसार गी बी बन्द करदा ऐ। बोढ दी दाढ़ी सोजाक ते वमन (उल्टी) रोकने दे कम्म औन्दी ऐ ते बाहरलें जख्में उप्पर एह्‌दा कुट्टियै लेप बी करदे न। चूर्णे दी मात्तरा 3 थमां 6 मासे ते क्वाथ दी मात्तरा 5 थमां 10 तौले तगर होनी चाहिदी।